Падчас гэтай аперацыі, прыкладна ў 17:30, пляцоўку наведаў старшыня Віцебскага аблвыканкама Аляксандр Косінец. Агледзеўшы помнік, ён заявіў, што гэта найлепшая скульптура ў Беларусі. Аднак яго непакоіла бяспечнасць мацавання каня да пастамента, і галоўнаму архітэктару горада Віталю Дубіку разам з прадстаўнікамі “Тэхналіта” давялося падрабязна распавесці пра сістэму сілавога каркаса і разлікі трываласці.